CELEX: 62022CN0328
Language: sl
Date: 2022-05-16 00:00:00
Title: Zadeva C-328/22: Tožba, vložena 16. maja 2022 – Evropska komisija proti Republiki Sloveniji

4.7.2022   
            
            
               SL
            
            
               Uradni list Evropske unije
            
            
               C 257/29
            
         
      Tožba, vložena 16. maja 2022 – Evropska komisija proti Republiki Sloveniji
      (Zadeva C-328/22)
      (2022/C 257/37)
      Jezik postopka: slovenščina
      
         Stranki
      
      
         Tožeča stranka: Evropska komisija (zastopnici: B. Rous Demiri, E. Sanfrutos Cano)
      
         Tožena stranka: Republika Slovenija
      
         Predlogi tožeče stranke
      
      Komisija predlaga Sodišču, naj:
      
                  1.
               
               
                  Ugotovi da Republika Slovenija, s tem ko ni zagotovila ustreznih kanalizacijskih sistemov za komunalne odpadne vode
                  
                              —
                           
                           
                              v skladu s členom 4 Direktive Sveta 91/271/EGS (1) za aglomeracije Kočevje, Trbovlje, Loka in Ljubljana;
                           
                        
                              —
                           
                           
                              v skladu s členom 5 Direktive Sveta 91/271/EGS za aglomeracije Kočevje, Trbovlje, Loka; ter
                           
                        
                              —
                           
                           
                              v skladu s členom 15 ter Prilogo I(B) in (D) Direktive Sveta 91/271/EGS za aglomeraciji Ljubljana in Ptuj,
                           
                        ni izpolnila svojih ustreznih obveznosti iz členov 4, 5 in 15 ter Priloge I(B) in (D) k Direktivi Sveta 91/271/EGS o čiščenju komunalne odpadne vode.
               
            
                  2.
               
               
                  Republiki Sloveniji naloži plačilo stroškov.
               
            
         Tožbeni razlogi in bistvene trditve
      
      Ta zadeva se nanaša na izvajanje Direktive Sveta 91/271/EGS z dne 21. maja 1991 o čiščenju komunalne odpadne vode v Sloveniji. Osnova tega spora je dolgotrajen in obsežen postopek ugotavljanja neizpolnjevanja obveznosti prava Unije, ki traja od leta 2014 in v katerem je Komisija ugotovila več kršitev.
      Predmet kršitev je neusklajenost aglomeracij odpadih vod z Direktivo in neustrezno spremljanje izpustov iz komunalnih čistilnih naprav. Število neustreznih aglomeracij se je tekom postopka spreminjalo, saj so bile nekatere kršitve v tem obdobju sicer odpravljene, del kršitev pa ostaja in te tvorijo podlago za to tožbo.
      
         (1)  Direktiva Sveta 91/271/EGS o čiščenju komunalne odpadne vode (UL, posebna izdaja v slovenščini, poglavje 15, zvezek 2, str. 26).